Na temelju članka 55. Statuta Grada Koprivnice („Glasnik Grada Koprivnice“ broj 4/09, 1/12, 1/13 i 3/13 - pročišćeni tekst) zamjenik koji obnaša dužnost gradonačelnika Grada Koprivnice dana 1. lipnja 2017. godine, donio je

**ZAKLJUČAK**

**o davanju prethodne suglasnosti Centru za odgoj, obrazovanje i rehabilitaciju “Podravsko sunce” Koprivnica - za nabavu dva romobila**

**I.**

Daje se prethodna suglasnost Centru za odgoj, obrazovanje i rehabilitaciju “Podravsko sunce” Koprivnica - za nabavu dva romobila, i to u svemu prema Zahtjevu, KLASA: 406-04/17-01/01, URBROJ: 2137-79-01-17-53, od 29.05.2017. godine, a koji se nalazi u prilogu i čini sastavni dio ovog Zaključka.

**II.**

 Ovaj Zaključak upućuje se Centru za odgoj, obrazovanje i rehabilitaciju “Podravsko sunce” Koprivnica na daljnje postupanje.

KLASA: 602-02/17-01/0009

URBROJ: 2137/01-04/5-17-13

Koprivnica, 1. lipnja 2017.

 ZAMJENIK KOJI OBNAŠA DUŽNOST GRADONAČELNIKA:

 Mišel Jakšić, dipl. oec.

**OBRAZLOŽENJE**

Centar za odgoj, obrazovanje i rehabilitaciju „Podravsko sunce“ Koprivnica zatražilo je prethodnu suglasnost za nabava dva romobila koji su potrebni zbog provođenja poticanja senzorne integracije. Sredstva za njihovu nabavu osigurana su iz donacije Turističke zajednice Grada Koprivnice, a prikupljenom ponudom utvrđeno je da je procijenjena vrijednost nabave 479,84 kn bez PDV-a.

Centar za odgoj, obrazovanje i rehabilitaciju „Podravsko sunce“ ne podliježe obvezi provođenja postupka jednostavne nabave sukladno članku 10. Pravilnika o provođenju postupka nabave za robe i usluge procijenjene vrijednosti do 200.000,00 kuna i radova do 500.000,00 kuna donesenog od strane Školskog odbora Centra za odgoj, obrazovanje i rehabilitaciju „Podravsko sunce“ budući da je procijenjena vrijednost jednostavne nabave iznosi manje od 20.000,00 kuna.

Slijedom sveg navedenog predlaže se zamjeniku koji obnaša dužnost gradonačelnika Grada Koprivnice gosp. Mišel Jakšić, dipl. oec. donošenje Zaključka u predloženom tekstu.

 Nositelj izrade i predlagatelj:

Upravni odjel za društvene djelatnosti

i europske poslove:

 Pročelnik:

 Darko Ledinski, prof.